Jenenge arek cilik pasti paling seneng lek kon dolanan, ngunu uga Wiji. Arek wedok sing wis umur sanga taun ning prejengane sik kaya arek umur nem taun iku ora tau absen lek dolanan. Masio kerep dijak pindah-pindah omah, Wiji ora tau wedi alias minder nang pergaulan. Dudu mergo bapak emake sugih trus gonta-ganti omah, pindah, ning sewalike. Bapake Wiji pegawai pemerintah sing milih metu trus njajal dodolan pithik sakwise njajal usaha macem-macem ning ora kasil. Emake mung ibu rumah tangga. Mula iku kaet nang weteng Wiji wis biyasa dijak mbambung.